b'\n_START_ARTICLE_\nAada (Lemeki naine)\n_START_PARAGRAPH_\nAada (heebrea keeles \xd7\xa2\xd7\x93\xd7\x94) oli 1. Moosese raamatu (4:19) j\xc3\xa4rgi Lemeki esimene naine, kellel olid pojad Jaabal ja Juubal:_NEWLINE_"Ja Lemek v\xc3\xb5ttis enesele kaks naist: \xc3\xbche nimi oli Aada ja teise nimi oli Silla. Ja Aada t\xc3\xb5i ilmale Jaabali, kes sai nende isaks, kes elasid telkides ja kasvatasid karja. Ja tema venna nimi oli Juubal, kes sai k\xc3\xb5igi kandlel\xc3\xb6\xc3\xb6jate ja vilepuhujate isaks." (4:19\xe2\x80\x9321)_NEWLINE_Aada heebreakeelne nimi on seotud verbiga, mis t\xc3\xa4hendab \'ehtima\'._NEWLINE_Aadale ja Sillale on adresseeritud Lemeki laul.'